એક એંશી વર્ષના માજીનું નામ મેરી હતું. જ્યારથી મેં જોબ ચાલુ કરી ત્યારથી તેઓ ખૂણાના છેલ્લા મોટા રૂમમાં એકલા રહે. તે કોઈની સાથે વાત કરવાની હાલતમાં નહોતાં. તેઓ પલંગમાં જ આખરી પળો વીતાવતા હતાં. તેઓ હાથથી ખાઈ શકતા ન હોવાથી એમને પેટમાં નળી દ્વારા લીક્વીડ આહાર પંપની મદદથી આપવામાં આવતો. તેમના મોટા કટુંબમાં એક માત્ર પુત્ર માઈકલ જે આશરે પંચાવન વર્ષનો હશે, તે રોજ સાંજે માતાની મુલાકાતે આવતો. માતાને મળવા આવે ત્યારે તે નાની નાની વાતની કાળજી લેતો. માતાને સમયે નવડાવ્યા કે નહિ ? તેમને સમયે દવા આપી કે નહિ ? એ સમયે હું નવો નવો હતો. મેં વાતની શરૂઆત કરી :